JERUSALEMIN MUUREILLA Syysjuhlat ja Messiaan paluu. Osa 3/4
Lars & Harriet Enarson
Sovituspäivän juhla
Shalom, rakkaat ystävät, Jerusalemista.
Puhumme jälleen Herran juhla-ajoista.
Niitä on erittäin mielenkiintoista ja tärkeää tutkia.
Näin voimme ymmärtää paremmin pelastuksemme täyteyttä ja toivoa.
Puhumme nyt kolmesta viimeisestä juhlasta.
Luen aluksi Roomalaiskirjeen kolmannesta luvusta.
Paavali kirjoittaa 1. jakeessa:
"Mitä etuuksia on siis juutalaisilla, -
tai mitä hyötyä ympärileikkauksesta?"
Olin kuullut näistä asioista tietynlaista opetusta.
Jos minulta olisi kysytty asiaa, olisin vastannut: -
"Ei juutalaisuudesta ole hyötyä, olemmehan kaikki yhtä Kristuksessa."
Mutta luetaanpa, mitä seuraavaksi sanotaan:
"Paljonkin, kaikin tavoin..." Paavali selittää, mistä on kyse:
"... ennen kaikkea se, että heille on uskottu, mitä Jumala on puhunut."
Juutalaisille oli siis uskottu Vanha testamentti.
Uudessa testamentissa Vanhaa testamenttia kutsutaan -
pyhiksi kirjoituksiksi.
Kristityt sanovat usein alentuvasti:
"No, sehän on Vanha testamentti. Emmehän me siinä elä!"
Koko Raamattu alusta loppuun asti -
on Jumalan innoittamaa ja henkäisemää.
Se opettaa, nuhtelee ja ojentaa.
Luetaan Paavalin koko luettelo 2. Tim. 3:15 alkaen,
jotta näemme, mitä hyötyä Vanhasta testamentista on.
"Olet myös jo lapsuudestasi asti tuntenut pyhät Kirjoitukset..."
Timoteus oli oppinut synagogassa Vanhaa testamenttia.
Juutalainen äiti oli kasvattanut hänet juutalaiseksi.
Paavalin mukaan kirjoitukset antaisivat Timoteukselle viisautta,
niin että hän pelastuisi uskomalla Messiaaseen.
Vanhan testamentin opetus ja viisaus -
auttavat meitä pelastumaan, kun uskomme Messiaaseen.
Me synnymme uudesti, kun tunnustamme hänet Herraksemme.
Paavali tarkoittaa tässä pelastumisella uskossa pysymistä.
Moni on kulkenut syrjään.
Lopunaikoina monet luopuvat uskosta -
koska he joutuvat harhaoppien saaliiksi.
Silloin tarvitsemme Vanhan testamentin viisautta.
Paavali jatkaa:
"Jokainen kirjoitus, joka on syntynyt... Hengen vaikutuksesta, -
on myös hyödyllinen opetukseksi, nuhteeksi..."
Emme haluaisi kuulla nuhteita.
Tarvitsemme niitä silti joskus, kun teemme väärin.
Tässä voi erityisesti Vanha testamentti olla avuksi.
"... nuhteeksi, ojennukseksi, kasvatukseksi vanhurskaudessa, -
että Jumalan ihminen olisi täydellinen,
kaikkiin hyviin tekoihin valmistunut." Se on uskon päämäärä.
Siihen tarvitsemme Vanhaa testa- menttia eli pyhiä kirjoituksia.
Pyhän kirjoitukset uskottiin nimenomaan juutalaisille.
Konstantinus sai kirkon luopumaan kaikesta, -
mikä liittyi juutalaisuuteen.
Silloin kirkko syöksyi hengelliseen alennustilaan, -
josta emme ole vieläkään kyenneet nousemaan.
Tilanne alkoi korjautua uskonpuhdistuksessa.
Olemme silti yhä kaukana alku- peräisestä apostolisesta uskosta.
Sen uskon puolesta Juuda kehottaa meitä kirjeessään taistelemaan.
Sitä meidän tulee puolustaa.
Niin tahdomme näissäkin ohjelmissa tehdä, -
että kasvaisit Jumalan ihmisenä hyviin tekoihin -
ja valmistautuisit Messiaan tuloon.
Siksi emme voi hylätä juutalaisia emmekä heidän kirjoituksiaan.
Emme voi hankkiutua eroon sellaisesta, mikä on juutalaista.
Konstantinus sanoi ensimmäisessä kirkolliskokouksessa:
"Emme saa olla missään tekemisissä -
kirotun kansan kanssa, joka ristiinnaulitsi Vapahtajan."
Niin katkaistiin kirkon yhteys juutalaisiin kokonaan.
Apostolit ja Paavali eivät eläneet niin.
Näemme Apostolien teoista, -
että Paavali eli lähetysmatkallaan Jumalan kalenterin -
ja Herran juhla-aikojen mukaan.
Kun Paavali tuli Makedoniaan Ap. t. 20. luvun mukaan, -
matkaa jatkettiin vasta happamattoman leivän juhlan jälkeen.
Juhlan aikana oltiin paikoillaan.
Varmasti Paavali vietti kaikkia juhlia.
Myöhemmin kerrotaan, että Paavali kiirehti matkaansa -
ollakseen helluntaina Jerusalemissa.
Paavali halusi viettää juhlaa Jerusalemissa.
Kirjoituksissahan kehotettiin juutalaisia -
menemään helluntaiksi Jerusalemiin.
Paavali noudatti kirjoituksia.
Hän halusi olla Jumalan aikataulussa.
Jumalan kalenteri pitää taas ottaa käyttöön.
Matkaan tarttunut epäraamatullinen roska täytyy siivota pois.
Ef. 5:ssä kerrotaan, että Messias antoi itsensä -
puhdistaakseen seurakunnan Sanalla.
Sana on annettu taivaasta.
Se alkaa 1. Mooseksen kirjasta ja ulottuu Ilmestyskirjaan.
Ei voi puhdistua kokonaan, jos lukee vain -
kolmasosan Raamatusta, Uuden testamentin.
Meidän täytyy saada pyhien kirjoitusten viisautta.
Täytyy esimerkiksi palata Herran juhla-aikoihin.
Apt. 27:ssä kerrotaan Paavalin viimeisestä Rooman-matkasta.
Siinä viitataan sovituspäivän juhlaan.
Matka oli vaarallinen, koska paastopäivä oli jo ohi.
Sovituspäivänä paastottiin sen mukaan, -
mitä kirjoituksissa sanottiin.
Jeesus ei sanonut Vuorisaarnassa:
"Jos te paastoatte", vaan "kun te paastoatte."
"Jos te paastoatte..." olisi tarkoittanut:
"Totelkaa, jos teille sopii."
Jokaisen Herraan uskovan juutalaisen ja kristityn -
tulisi paastota sovituspäivänä.
Luemme 3. Moos. 23:sta, -
jossa puhutaan Herran juhlista.
Jae 26: "Herra puhui Moosekselle:
seitsemännen kuun kymmenentenä päivänä on sovituspäivä...' "
Kuukauden 1. päivähän on pasuunansoiton juhla.
Saman kuun 10. päivänä on sovituspäivä.
"Pitäkää silloin pyhä kokous..."
Ruots. Kansanraamattu sanoo: "Paastotkaa ja uhratkaa Herralle."
Alkutekstissä lukee kuitenkin: "Kurittakaa itseänne".
Tämä käsky on ymmärretty jo tuhansien vuosien ajan niin, -
että itsensä kieltäminen tarkoittaa tässä paastoa.
Niin se on käännetty tässäkin.
"...kurittakaa itseänne paastolla ja tuokaa Herralle uhri.
Älkää toimittako yhtäkään askaretta sinä päivänä, sillä se on -
sovituspäivä, jolloin teille toimitetaan sovitus Herran edessä."
Ehkä sanot, että sovitus tapahtui Golgatalla.
Ei kai sovituspäivän juhlassa enää soviteta syntejä?
- Ei soviteta. Kerron kohta, mistä juhlassa on kyse.
Voin kertoa omasta kokemuksestani.
Kokoonnuimme muutama vuosi sitten paastoamaan sovituspäivänä.
Sovituspäivä on juutalaisille vuoden pyhin päivä.
Kaduilla ei näy autoja. Radiot ja televisiot ovat kiinni.
Ravintolat on suljettu. Koko maa pysähtyy.
Jopa useimmat ei-uskovat juutalaisetkin -
käyvät tänä vakavana päivänä synagogassa.
Vanhan liiton aikana -
kansan synnit sovitettiin sovituspäivänä koko vuodeksi.
Ylipappi meni kerran vuodessa kaikkeinpyhimpään -
toimittamaan sovituksen kansalle.
Sovituspäivä liittyy Golgatan tapahtumiin.
Vastaavuus on aivan selvä.
Olimme kokoontuneet paastoamaan.
Silloin ei syödä eikä juoda vähintään 26 tuntiin.
Paasto alkaa tuntia ennen auringonlaskua -
ja loppuu tunnin seuraavan auringonlaskun jälkeen.
Paastoaminen on epämiellyttävää.
Juutalaiset eivät toivotakaan "iloista" vaan "onnekasta paastoa".
Heidän piti selvitä siitä hyvin.
Se, joka ei paastoa, erotetaan Sanan mukaan kansasta.
Kyseessä on Herran kunnioittaminen ja pelko.
Paastotessamme mietin paaston hyötyä.
Hauskaa se ei ollut.
Sovitushan tapahtui Golgatalla jo 2000 vuotta sitten.
Niin lihallisesti ajattelin.
Silloin Herra alkoi puhua minulle vakavasti.
Juhla muistuttaa valmistautumaan Herran paluuseen.
Meidän tulee antaa Sanan läpivalaista itsemme.
Herran ja meidän välillä pitäisi kaiken olla selvää, kun hän palaa.
Hetki oli valtavan vakava.
Sanoin Herralle:
"Useimmat kristityt eivät edes tiedä, mikä sovituspäivä on.
Vielä vähemmän he piittaavat sen vietosta."
Tunsin asiasta hätää.
Herra kysyi minulta: "Rakastatko minua?"
"Kyllä vain", vastasin.
"Tämä on minun juhlani. Miksi kansani sanoo -
uskovansa minuun, muttei välitä pyhistä juhlistani?"
Vastuu kuuluu varsinkin saarnaajille, -
koska olemme vastuussa Sanan julistamisesta.
Toivottavasti innostut tutkimaan Kirjoituksia.
Niin voit julistaa Sanaa kuulijoillesi -
ja valmistaa heitä Herran paluuseen.
Luen 2. Piet. 3. luvusta.
Tämäkin jae kertoo, kuinka tärkeää on olla valmis Herran palatessa.
Jakeesta 8: "... yksi päivä on Herran edessä niinkuin tuhat vuotta ja -
tuhat vuotta niinkuin yksi päivä." Samoin sanotaan Psalmissa 90.
Siksi myös alkukirkon johtajat uskoivat,
että maailma kestää seitsemän päivää.
Seitsemäs päivä on "lepopäivä", -
jolloin tuhatvuotinen valtakunta tulee.
Tuo valtakunta on juuri tulemaisillaan maan päälle.
"Ei Herra viivytä lupauksensa täyttämistä...
vaan hän on pitkämielinen teitä kohtaan, sillä hän ei tahdo, -
että kukaan hukkuu vaan että kaikki tulevat parannukseen.
Mutta Herran päivä on tuleva niinkuin varas..."
Jae 11: "Kun siis nämä kaikki näin hajoavat, millaisia tuleekaan -
teidän olla pyhässä vaelluksessa ja jumalisuudessa, -
teidän, jotka odotatte ja joudu- tatte Jumalan päivän tulemista."
Jae 14: "Sentähden, rakkaani, pyrkikää tätä odottaessanne siihen,
että teidät havaittaisiin tahrattomiksi ja nuhteettomiksi,
rauhassa, hänen edessänsä..."
Sovituspäivänä on siis tarkoitus tutkia omaa elämää -
ja synnistä kääntyen valmistautua Herran paluuseen.
1. Piet 4:17:ssa sanotaan näin:
"Sillä aika on tuomion alkaa Jumalan huoneesta;
mutta jos se alkaa ensiksi meistä, niin mikä on niiden loppu, -
jotka eivät ole Jumalan evankeliumille kuuliaiset?"
Jae 18:
"... jos vanhurskas vaivoin pelastuu,
niin mihinkä joutuukaan jumalaton ja syntinen?"
Näin Jumalan Henki puhui minulle, kun valitin paaston aikana.
Mietin, miten selviäisin paastosta ja pääsisin syömään.
Herra korosti minulle,
ettemme saa suhtautua hänen paluuseensa piittaamattomasti.
Siksi olen nyt opettanut sovitus- päivästä, jotta olisitte valmiita -
ilojuhlista suurimpaan, lehtimajanjuhlaan.
Se alkaa 4 päivää sovituspäivän jälkeen.
Ennen juhlimista täytyy tehdä parannusta.
On varmistuttava siitä, että kaikki on selvää Herran kanssa.
Meidän täytyy puhdistautua Sanan vedellä.
Kun kohtaa Herran, ei enää ehdi tehdä parannusta.
Jos kaikki ei ole silloin selvää, on liian myöhäistä.
Siksi kehotan painokkaasti: Valmistautukaa Herran paluuseen.
Sovituspäivän juhla puhuu kääntymisestä.
Pasuunansoiton juhlan ja sovituspäivän välistä 10 päivää -
juutalaiset kutsuvat korkeasti pyhiksi päiviksi.
Ne ovat juutalaisille vuoden vakavinta aikaa.
Synagogien rukoushetkissä puhalletaan joka päivä sofariin, -
jotta kansa havahtuisi tekemään parannusta ja sopimaan riitansa.
Pietarihan kehotti olemaan rauhassa kaikkien kanssa.
Se on herätyksen sanoma.
Nämä 10 päivää ovat profeetallisia.
Näihin aikoihin, ylöstempauksen jälkeen -
vihan maljat vuodatetaan maan päälle.
Juutalaiset rabbit opettavat, -
että Jumalan tuomio alkaa pasuunansoiton päivänä.
Pasuunansoiton päivää kutsutaan tuomiopäiväksi.
Silloin taivaassa avataan kolme kirjaa.
Elämänkirjassa ovat parannusta tehneiden nimet.
He ovat valmiita ylös temmattaviksi.
Toisessa kirjassa ovat paatuneet, jotka eivät voi tehdä parannusta.
He ovat ehkä ottaneet pedon merkin, -
koska sellaiset eivät voi Ilmestyskirjan mukaan pelastua.
Kolmas ryhmä ei ole ehtinyt kääntyä muttei ole paatunut.
Heillä on 10 päivää aikaa valmistautua Herran paluuseen.
Sitä ennen uskovat ovat kohdanneet Herran pilvissä.
Näinä päivinä tulee tutkia itseään ja sopia riidat.
Sovituspäivän juhlassa ei ole kyse pelastuksesta.
Siinä on kyse puhdistautumisesta ja parannuksen teosta.
Niin voimme valmistautua Herran paluuseen.
Pasuunat alkavat kaikua 30 päivää ennen pasuunansoiton juhlaa.
Näin tehdään synagogissa joka vuosi kautta maailman.
Sovituspäivän jälkeen on myöhäistä tehdä parannusta.
Kun aurinko sinä iltana laskee, kirjat suljetaan.
Silloin Jeesus on lopullisesti palannut.
Kun tuomiot kohtaavat maailmaa, -
voi vielä tehdä parannuksen ja kääntyä.
Ylöstemmattujen ei tarvitse olla mukana tuomioissa.
Sovituspäivä kertoo valmistautumisen tarpeesta.
Sinä päivänä tulee sovitus.
Juhlassa on kyse myös Israelin pelastumisesta.
Koko Israel pelastuu yhtenä ainoana päivänä.
Herra lupaa poistaa kansan synnit päivässä (Sak. 3).
Silloin sovituspäivä toteutuu Jerusalemissa -
juutalaisten keskuudessa Messiaan, Vapahtajamme, kautta.
Jokainen juhla saa täyttymyksen myös Jerusalemissa.
Pasuunansoiton päivänä kohtaamme Herran, kun hän palaa.
Sovituspäivänä Herra astuu Jerusalemiin.
Hepr. 9:n mukaan Messias meni taivaassa kaikkeinpyhimpään -
viemään oman verensä syntiemme sovitukseksi.
Nyt odotamme, että hän palaa -
ei sovittamaan syntejä, vaan pelastukseksi häntä odottaville.
Ylipappi meni sovituspäivänä kaikkeinpyhimpään.
Toimitettuaan sovituksen hän tuli ulos ja siunasi kansan.
Niin Jeshua tekee sovituspäivän juhlana täällä Jerusalemissa.
On tärkeää ottaa vastaan opetusta Herran juhla-ajoista -
ja viettää niitä Jumalan sanan mukaan.
Herran juhliin ei eivät kuulu epäjumalat.
Raamatun juhlat muistuttavat Jumalan pelastussuunnitelmasta.
Siunausta sinulle Jerusalemista!
Suomennos: Annamari Kortelainen